CELEX: 62015TA0505
Language: sk
Date: 2017-12-14 00:00:00
Title: Vec T-505/15: Rozsudok Všeobecného súdu zo 14. decembra 2017 – Maďarsko/Komisia („EPZF a EPFRV — Výdavky vylúčené z financovania — Nariadenia (ES) č. 1782/2003, 1290/2005, 73/2009 a 1122/2009 — Výdavky Maďarska — Krížové plnenie — Kontrola povinných požiadaviek na hospodárenie — Kontrola dobrého poľnohospodárskeho a environmentálneho stavu — Paušálne a jednorazové opravy — Riziko pre fondy“)

12.2.2018   
            
            
               SK
            
            
               Úradný vestník Európskej únie
            
            
               C 52/25
            
         Rozsudok Všeobecného súdu zo 14. decembra 2017 – Maďarsko/Komisia
   (Vec T-505/15) (1)
   
   ((„EPZF a EPFRV - Výdavky vylúčené z financovania - Nariadenia (ES) č. 1782/2003, 1290/2005, 73/2009 a 1122/2009 - Výdavky Maďarska - Krížové plnenie - Kontrola povinných požiadaviek na hospodárenie - Kontrola dobrého poľnohospodárskeho a environmentálneho stavu - Paušálne a jednorazové opravy - Riziko pre fondy“))
   (2018/C 052/35)
   Jazyk konania: maďarčina
   
      Účastníci konania
   
   
      Žalobca: Maďarsko (v zastúpení: M. Fehér, G. Koós a Z. Bíró-Tóth a E. Tóth, splnomocnení zástupcovia)
   
      Žalovaná: Európska komisia (v zastúpení: V. Bottka a A. Sauka, splnomocnení zástupcovia)
   
      Predmet veci
   
   Návrh podaný na základe článku 263 ZFEÚ na čiastočné zrušenie vykonávacieho rozhodnutia Komisie (EÚ) 2015/1119 z 22. júna 2015, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) (Ú. v. EÚ L 182, s. 39) v rozsahu, v akom toto rozhodnutie vykonáva určité jednorazové a paušálne opravy voči Maďarsku
   
      Výrok rozsudku
   
   
               1.
            
            
               Vykonávacie rozhodnutie Komisie (EÚ) 2015/1119 z 22. júna 2015, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) sa zrušuje, v rozsahu, v akom vykonáva finančné opravy na základe nesplnenia požiadaviek nariadenia Rady (ES) č. 73/2009 z 19. januára 2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov, ktorým sa menia a dopĺňajú nariadenia (ES) č. 1290/2005, (ES) č. 247/2006, (ES) č. 378/2007a ktorým sa zrušuje nariadenie (ES) č. 1782/2003 a nariadenia Komisie (ES) č. 1122/2009 z 30. novembra 2009, ktorým sa ustanovujú podrobné pravidlá vykonávania nariadenia Rady (ES) č. 73/2009, pokiaľ ide o krížové plnenie, moduláciu a integrovaný správny a kontrolný systém v rámci schém priamej podpory pre poľnohospodárov ustanovených uvedeným nariadením, ako aj podrobné pravidlá vykonávania nariadenia Rady (ES) č. 1234/2007, pokiaľ ide o krížové plnenie v rámci schémy podpory ustanovenej pre odvetvie vinohradníctva a vinárstva, kontroly vykonávanej v Maďarsku na účely zabezpečenia dodržania povinností vyplývajúcich z článkov 4 a 5 smernice Rady 91/676/EHS z 12. decembra 1991 o ochrane vôd pred znečistením dusičnanmi z poľnohospodárskych zdrojov poľnohospodárskymi podnikmi.
            
         
               2.
            
            
               Žaloba sa v zostávajúcej časti zamieta.
            
         
               3.
            
            
               Maďarsko a Európska komisia znášajú svoje vlastné trovy konania.
            
         
      (1)  Ú. v. EÚ C 381, 16.11.2015.